শক্তির সংরক্ষণ বিধি অনুসারে কোনও তাপগতীয় ব্যবস্থাতে সরবরাহকৃত তাপশক্তি (Q) থেকে ঐ ব্যবস্থার দ্বারা কৃত কাজের পরিমাণ (W) বিয়োগ করলে সেই বিয়োগফল হল ব্যবস্থাটির অভ্যন্তরীণ শক্তির পরিবর্তনের (dE) সমান। কেননা সরবরাহকৃত তাপশক্তির কারণে ব্যবস্থার অণুসমূহের গতি বেড়ে যায়, অর্থাৎ এর অভ্যন্তরীণ শক্তি বৃদ্ধি পায়, কিন্তু আবার ব্যবস্থাটি পরিবেশের উপর কাজ করে প্রসারিত হতে হলে ব্যবস্থার অভ্যন্তরীণ শক্তি হ্রাস পায়। এজন্য অভ্যন্তরীণ শক্তির পরিবর্তনের সমীকরণে সরবরাহকৃত শক্তিকে ধনাত্মক ও কৃতকাজকে ঋণাত্মক গণ্য করা হয়।
অর্থাৎ dE = Q - W

এখন সংজ্ঞা অনুযায়ী কোনও ব্যবস্থার অভ্যন্তরীণ তাপগতীয় বিভবের পরিবর্তন (dH) হল ব্যবস্থার অভ্যন্তরীণ শক্তির (dE) পরিবর্তন এবং কৃতকাজের পরিবর্তনের (dW) যোগফল। যদি কোনও ব্যবস্থার উপর প্রযুক্ত চাপ P স্থির হয়, তাহলে সেই ব্যবস্থার দ্বারা কৃত কাজ শুধুমাত্র ব্যবস্থাটির আয়তন পরিবর্তনে ব্যবহৃত হয় (W= PdV)। এক্ষেত্রে

dH = dE + PdV = (Qp - W) + PdV = (Qp - dPV) + PdV = Qp (এখানে ছোট হাতের p প্রতীকটি দিয়ে স্থির চাপ বোঝানো হয়েছে)

অর্থাৎ, dH = Qp

সুতরাং স্থিরচাপে কোনও তাপগতীয় ব্যবস্থাতে সরবরাহকৃত বা ব্যবস্থাটি দ্বারা বর্জিত তাপশক্তি হল সেই ব্যবস্থার অভ্যন্তরীণ তাপগতীয় বিভবের পরিবর্তনের ঠিক সমান।

তাপ ধারকত্বের সাথে অভ্যন্তরীণ তাপগতীয় বিভবের সম্পর্ক
তাপশক্তির লেনদেন এবং অভ্যন্তরীণ তাপগতীয় বিভব
অভ্যন্তরীণ শক্তি ও অভ্যন্তরীণ তাপগতীয় বিভবের সমতা
পদার্থের দশা পরিবর্তনের সাথে অভ্যন্তরীণ তাপগতীয় বিভবের সম্পর্ক